Kivu (aintzira)

Kivu Afrikako Laku Handietako bat da. Ruandaren eta Kongoko Errepublika Demokratikoaren artean dago, Rift haraneko mendebaldean. Bere urak Ruzizi ibaiaren bidez, hegoaldeko Tanganyika lakura daramatza. Ruandako genozidioan hildakoen gorpuak Kivuren uretara bota zituzten.

Geografia 
Lakuak 2.700 km² area du eta eskualdean sumendi asko daude. Izan ere, munduko hiru laku leherkorren bat da, Kamerungo Nyos lakua eta Monoun lakuen batera. Bere historia geologikoak esaten digu mila urtero lakuan iraungipen biologiko masiboa gertatzen dela, erupzio limniko baten ondorioz.

Lakuan Idjwi uhartetzarra dago. Bere kostaldean Kongoko Errepublika Demokratikoko Bukavu, Kabare, Kalehe, Sake eta Goma eta Ruandako Gisenyi, Kibuye eta Cyangugu hiriak daude.

Fauna 
28 arrain espezie deskribatu dira aintziran, tartean bertara sartuak izan diren lau. Sartu diren horietako bat Tanganyika aintziratik ekarritako sardina da, gaur egun arrantza jarduera handia sortarazten duena.

Lau karramarro espezie ere aurkitu dira, Potamonautes generoakoak laurak, hauetatik bi aintzira honetako endemikoak dira; P. bourgaultae eta P. idjwiensis.

Iruditegia

Erreferentziak

Ikus, gainera 

 Afrikako Aintzira Handiak

Kanpo estekak 

Ruandako aintzirak
Kongoko Errepublika Demokratikoko aintzirak
Rift Haran Handiko aintzirak